Det er vores fejl, siger overlæge om de mange, der har været sygemeldt på kontanthjælp. Men hvad siger du?

- Det kan godt være, at nogle har skavanker eller småsygdomme.

- Men efter vores mening er det ikke noget, der burde udgøre en barriere i forhold til arbejdsmarkedet.

Se også: Barskt jobcenter: Gør du rent hjemme, kan du også gøre rent for andre

Det er vores fejl

Sådan siger overlæge Bjarne Thyssen Jørgensen, der har været med i den særlige indsatsstyrke Odense Kommune har oprettet for at gå sygemeldte kontanthjælpsmodtageres lægeerklæringer efter i sømmene, til dr.dk.

Indtil nu har de kigget på sagerne for 30 indvandrerkvinder, der på papiret var for syge til at arbejde. Af dem viste det sig, at kun 10 procent var decideret syge og dermed ikke-jobklare. Og resten er nu ifølge dr.dk erklæret jobparate:

- Skylden er dog langt fra kvindernes alene.

Det startede i Nyrups tid

- Fejlen har vel ligget hos os selv, når vi ikke har været vedholdende nok til at skille ad, hvor meget der er helbred, og hvor meget der skyldes andre faktorer, siger overlæge Bjarne Thyssen Jørgensen, og på licenskanalens Facebook, glæder Bettina AV siger over Odenses tilgang:

- De har sluppet alt for nemt i forhold til os danske kvinder.

- Jeg har selv været i møllen og set at bare de havde ondt i maven, så slap de glat, mens vi andre med rigtige kroniske fysiske sygdomme blev kanøflet af systemet.

På kontanthjælp i 22 år

- Man bliver så rasende over at se hvordan de har lavet forskel på os i mange mange år og det startede i Nyrups tid, skriver Bettina i en af de 156 kommentarer, hvoraf de fleste handler om en iransk kvinde, der har været på kontanthjælp i 22 år.

Mange med diabetes arbejder

Kvinden har nemlig aldrig prøvet at tjene penge i Danmark, og mange mener, at hendes forklaring som lyder 'jeg har sukkersyge, og derfor er det svært at finde et arbejde, der passer til mig', er problematisk:

- Mange med diabetes arbejder.

- Og argumentet 'i min kultur arbejder kvinder ikke', gælder ikke her, skriver Lene V og citerer Helle Thorning ''Når du kommer til Danmark skal du arbejde'.

Lene har fået 189 likes for den kommentar, og Thorsten S har fået 48 for sin:

- Argumentet er, at du har diabetes..

- Flot.. Jeg kender MANGE som arbejder selvom de har diabetes, skriver Thorsten.

Men hvad mener du om, at kommuner gennemgår sygemeldte borgeres sager - og erklærer dem jobparate?



Marlene M skriver, at den slag er helt okay, og at Odense Kommune bare skal gå i gang, men:

- Hvad der ikke er okay er, når Odense, og alle andre kommuner, gør sig til medicinfaglige eksperter og vælger at lave andre konklusioner end speciellægernes.

- Det er noget rigtigt skidt. For det er kommunernes læger ikke kompetente til, skriver Marlene.

Ifølge Beskæftigelsesministeriet var der mere end 75.000 ikke-jobparate kontanthjælpsmodtagere i marts 2016.

Kender du nogen, der modtager kontanthjælp samtidig med at de er erklæret ikke-jobparate? Og ville de have gavn af, at man kiggede deres sager igennem?

Har fået kontanthjælp i 19 år: Lever af havregrød for at holde jul